Specifičnosti komunikacije sa osobama sa invaliditetom u socijalnom radu

SPECIFIČNOSTI KOMUNIKACIJE SA OSOBAMA SA INVALIDITETOM U SOCIJALNOM RADU

Životna iskustva osoba sa invaliditetom su u velikoj mjeri ispunjena različitim oblicima diskriminacije i nerazumijevanja i to u svim sferama života uključujući obrazovnu, zdravstvenu i

socijalnu. Prema Konvenciji Ujedinjenih Nacija o pravima osoba sa invaliditetom, države potpisnice dužne su da preduzmu sve odgovarajuće mjere kako bi se osobama sa invaliditetom omogućilo da postignu i zadrže najveću moguću nezavisnost, punu fizičku, mentalnu, socijalnu i profesionalnu sposobnost, i puno uključivanje i učešće u svim područjima života. U tom cilju je neophodna kontinuirana obuka stručnjaka koji rade sa ovom kategorijom korisnika u sistemu socijalne i dječje zaštite.

Komunikacija je veoma složena pojava jer se odvija verbalno i neverbalno, na svjesnom i nesvjesnom nivou. Ona je dio svakodnevnog života, a efikasan sistem komunikacije utiče na uspjeh ličnih interakcija, učešće u aktivnostima, kao i mogućnost da donosimo odluke. Ponekad

je teško razumjeti kako je to ne biti u stanju komunicirati koristeći govor ili pisanje, zato stručni

radnici i oni koji će, nakon okončanja studija, to biti, a koji rade sa osobama sa invaliditetom moraju biti posebno senziblisani i steći posebne vještine koje će im pomoći da efikasnije

komuniciraju sa osobama sa invaliditetom i bolje razumiju njihove potrebe. Radionica je fokusirana na upoznavanje sa principima efikasne komunikacije sa korisnicima, ali i sticanje praktičnih vještina neophodnih za uspješan komunikacijski proces u socijalnom radu. Obuka se odvija kroz radioničarski rad i primjenu interaktivnih metoda učenja, što podrazumijeva aktivno učešće svih polaznika.

Radionica obrađuje sljedeće teme

1. Vještine uspješne komunikacije,
2. Specifičnosti komunikacije sa osobama sa invaliditetom u socijalnoj zaštiti,
3. Izazovi i barijere u komunikaciji,
4. Upravljanje emocijama koje ometaju komunikaciju.

Trajanje radionice: 120 minut